盧懿杏

盧懿杏，又名盧懿行，係香港執業律師，民主建港協進聯盟中央委員會委員同中西區支部副主席，前任中西區區議會西營盤選區議員，2011年嗰時35歲。盧懿杏嘅議員辦事處喺西營盤德輔道西均益大廈二期，而律師事務所就喺中環德輔道中永吉街安泰大廈。

政治觀點同活動 
佢係香港親中派嘅成員。喺2017年，佢曾經簽署反對港獨嘅聯署。

選舉經歷 
2019年嘅第6屆香港區議會選舉，盧懿杏唔再喺西營盤選區尋求冧莊，交棒畀徒弟劉天正，但係劉天正就落選，輸畀泛民主派黃永志，未能成功接棒。

喺2021年9月，佢成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。

法律顧問 
 香港中西區婦女會
 香港中西區各界協會
 海產土產雜貨職工會
 香港中藥聯商會
 香港中藥業協會
 香港盧氏宗親會
 中西區發展動力
 西營盤街坊福利會
 摩星嶺街坊福利會

香港建制派人士
懿杏
香港律師
香港民建聯黨員
前中西區區議員